**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2020 M. GRUODŽIO 22 D. SPRENDIMO** **NR. T2-286 „DĖL KLAIPĖDOS MIESTO SAVIVALDYBĖS INFRASTRUKTŪROS PLĖTROS ĮMOKOS TARIFŲ NUSTATYMO IR KLAIPĖDOS MIESTO SAVIVALDYBĖS INFRASTRUKTŪROS PLĖTROS ĮMOKOS MOKĖJIMO IR ATLEIDIMO NUO JOS MOKĖJIMO TVARKOS APRAŠO PATVIRTINIMO“ PAKEITIMO“ PROJEKTO**

1. **Sprendimo projekto esmė, tikslai ir uždaviniai.**

Sprendimo projektu yra keičiami savivaldybės infrastruktūros įmokos tarifai su tikslu atleisti nuo įmokų mokėjimo statytojus Smiltynėje bei nedidelių statinių statytojus. Taip pat siekiama netaikyti įmokos statytojams, kurie techninio projekto tikrinimo procesą inicijavo iki 2020 m. gruodžio 31 d.

**3. Kokių rezultatų laukiama.**

Tarybai pritarus sprendimo projektui savivaldybės infrastruktūros mokesčio nereikėtų mokėti už Smiltynėje statomus statinius bei už I grupės nesudėtingus statinius. Taip pat būtų įtvirtinta nedviprasmiška nuostata, kad įmokos neprivalo mokėti asmenys, kurie prašymus gauti statybą leidžiantį dokumentą statiniui statyti ar rekonstruoti pateikė iki 2020 m. gruodžio 31 d., nesvarbu ar prašymas IS „Infostatyba“ buvo pažymėtas kaip priimtas.“

**4. Sprendimo projekto rengimo metu gauti specialistų vertinimai.**

Projektą vertino tik savivaldybės administracijos specialistai.

**5**. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Tarybai pritarus sprendimo projektui būtų surinkta mažiau savivaldybės infrastruktūros mokesčio, tačiau tikslus negautino mokesčio dydis priklausys nuo ateityje statomų Smiltynėje ir I grupės nesudėtingų statinių skaičiaus.

Iš Lietuvos jūrų muziejaus nebus gauta apie 24500 eur įmokos.

Statytojams grąžintina suma už I grupės nesudėtingus statinius nuo 2021 m. sausio 1 d. iki šio sprendimo įsigaliojimo – apie 2000 Eur.

**7. Galimos teigiamos ar neigiamos sprendimo priėmimo pasekmės.**

Bus sumažinti statybos kaštai Smiltynėje, kur vidutiniai statybos kaštai yra didesni nei kitoje Klaipėdos dalyje, tokiu būdu siekiama bent iš dalies palengvintos statytojų galimybes Smiltynėje, skatinant juos investuoti į nekilnojamąjį turtą.

I grupės nesudėtingų statinių statybos atveju įmokos nereikės mokėti. Šių statinių projektavimui taikoma supaprastinta projektavimo tvarka, kuri apsunkina įmokos sumokėjimo kontrolę. Už I grupės nesudėtingus statinius mokėtinas įmokos dydis yra santykinai nedidelis esant dideliam kontroliuotinų objektų skaičiui.

Neigiamos pasekmės – bus surinkta mažiau savivaldybių infrastruktūros įmokų į savivaldybės biudžetą.

Teisės skyriaus vedėjas Andrius Kačalinas